"Kymmenmetrinen Diamonds-piissi"

Saavuimme Pasilaan puolen yön jälkeen. Valitsimme paikaksi tunnelin perimmäisen päädyn, jotta saisimme varmasti viimeistellä burnerimme rauhassa. Kolmikkomme oli päässyt hyvin vauhtiin ja kukin maalasi rauhassa omaa aluettaan kun yhtäkkiä tunnelin toisesta päästä alkoi kuulua hirveä ryminä, juoksuääniä ja kovaa huutoa: ”Pojat, perkele!” Maalipurkit lensivät ympäriinsä kun lähdimme salamana juoksemaan karkuun. Makasimme läheisessä pusikossa puoli tuntia sanomatta sanaakaan, valmiina luovuttamaan ja lähtemään kotiin.

Päätimme kuitenkin palata vielä rikospaikalle ja siellähän olivat RapCop ja Prim tyytyväisinä maalaamassa ja naureskelemassa meidän heikoille hermoille. Viimeistelimme piissiimme ja siitä tuli Helsingin suurin ja kaunein graffiti – ainakin pariksi viikoksi kunnes Clan maalasi viereen vielä isomman."